
أعوذ بالله من الشيطان الرجيم 

بسم الله الرحمن الرحيم 

الحمد لله ربّ العالمين» والصلاة والسلام على أشرف المرسلين سيدنا محمد وعلى آله وصحبه أجمعين أما بعد: 

فإخوتٍ في الله؛ والله إن أحبكم في الله وأسأل الله -عز وجلَ- أن يرزقنا وإياكم الإخلاص في القول والعمل» اللهم اجعل عملنا كله صالحاء 
واجعله لوجهك خالصاء ولا تجعل فيه لأحد غيرك شيئا. 


أحبتي في الله؛ مازلنا في كتاب مختصر منهاج القاصدين في فرع التركية في مدرسة الربانية» أسأل الله أن يجعلنا وإياكم من الربانيين» وفي كتاب 
الطهارة وأسرارها ذكرنا أن الطهارة أو ذكر الشيخ رحمه الله أنَّ الطهارةَ على أربع مراتب: 

المرتبة الأولى: تطهير الظاهر من الأحداث, والأنجاس والفضلات» وذكرنا أهمية النظافة» والطهارة, والجمال "إن الله جميل يحب الجمال" 
سبحان الله العظيم ابن القيم في كتاب الفوائد -عليه رحمة الله- مش عارف هلاقيها ولا لا بسرعة قال: من ألطف أنواع التعبد؛ التعبد باسم 
الله الجميل» التعبد باسم الله الجميل» عمرك تعبدت بالاسم ده؟ أحيانًا الإنسان بيحتاج يا جماعة أنواع عبادة جديدة: يتعبد عبادة جديدة» 
تبقى حاجة لذيذة وحاجة ممتعة التعبد باسم الله الجميل» أهي لقيتها الحمد لله. يقول الشيخ ده كلام ابن القيم في كتاب الفوائد في صفحة 
۸ : "من أعرّ أنواع المعرفة معرفة الربَ سبحانه وتعالى بالجمال وهي معرفة خواص الخلق. كلهم عرفه بصفة من صفاته» وأتمهم معرفة من 
عرفه بكماله وجلاله, وجماله سبحانه ليس كمثله شيء في سائر صفاته» ولو فرضت الخلق كلهم على أجملهم صورة وكلهم على تلك الصورة 
ونسبت جمالهم الظاهر والباطن إلى جمال الربَ سبحانه لكان أقلّ من نسبة سراج ضعيف إلى قرص الشمس ويكفي في جماله؛ سبحانه 
سبحانه الملك -جلَ جلاله-, يكفي في جماله أنه لو كشف الحجاب عن وجهه لأحرقت سبحاته ما انتهى إليه بصرهم من خلقه". 


الله! ليس كمثله شيء -سبحانه وتعالى - شوف العظمة شوف الجمال لو كشف الحجاب؛ لأحرقت سُبُحات وجهه ما امتد إليه بصرهم من 


خلقه "فَلَمَا تل رَه لِلْجَبَل جَعَلَهُ دكا وَخَرّ مُوسَئْ صَعِفًا" الأعراف:4١.‏ يكفي في جماله أن كل جمال ظاهر وباطن في الدنيا والآخرة» فمن 
آثار صنعته. فما الظنُ عن صدر عنه هذا الجمال! سبحان الملك! 

أنا بكلمك عن الجمال التعبد باسم الله الجميل؛ لأن الراجل قال لسيدنا النبي صلى الله عليه وسلم: إِنَّ الرجل يحب أن يكون نعلهُ حسنًا 
وإيه؟ وثوبه حستًا فقال: "... إِنَّ الله جيل يحب الجمالَ ..."3 . 


حاول تبقى جميل» تبقى جميل» بدون تكلف» وبدون غرور. سبحان الله العظيم معلش كثيرا ما أقول لأولادي وزوجاتي: مش شرط الحاجة 
الجميلة تبقى غالية مش شرطء في حاجات رخيصة لكن جميلة جدًاء ورائعة جدَّاء ومناسبة مش شرط البهرجة وإنما الجمال في البساطة. 

أنا صراحة من عايز أسيب كلام ابن القيم في اسم الله الجميل ولكن ارجعولهء كلام كتير ولعل يجي معانا في موضع من المواضع؛ لأنه حوالي 
من صفحة ۳٠۸‏ لصفحة ۳۲۷ عشر صفحات, فنسأل الله عر وجل- أن ينفعنا وإياكم. 

المرتبة الأولى: تطهير الظاهر. 

والمرتبة الثانية: تطهير الجوارح من الذنوب الآثام. 

والمرتبة التالتة: تطهير القلب. اللهم طهر قلوبناء يا رب طهر قلوبناء يا رب مليش غيرك, أبات وأصحى في خيرك, متحوجنيش لغيرك. 
تطهير القلب؛ الآية قول الله -عز وجل-: 'أُولَئِكَ الَّذِينَ ٤‏ برد الله أن يُطَهَرَ فلوم" في قول الله -سبحانه وتعالى-: "ومن برد الله كه 
فن تلك لَه مِنَ الله شيا أولنك الَّذِينَ 1 برد الله أن يُطَهرَ فلوم . كم في الدّنيَا خزي. وَكُمْ في الآخرَة عَذَابَ عَظِيم" 

إا أصحاب القلوب غير الطاهرة هم المفتونون أهل الفعن "ون يُرد اله غكك أن َك له من ال ينا أوأيك اليح 1 يرد اله أن بر 
لوكي " القلب المفتون؛ قلب قذرء قلب ملى بالقاذورات» عشان كدا بيفتن» أما القلب الطاهر؛ أبدًا لا تضره فتنئة مادامت السماوات 
والأرض. الرسول -صلى الله عليه وسلم- ذكر القلب الطاهر الناجي من الفتنة بصفتين اتنين: أبيض كالصفا؛ قلب منور وجامد أبيض نضيف 
طاهر. دايا نسوق كلمة أحد السلف: "إذا كانت الملائكة لا تدخل بينًا فيه كلب أو صورة فهل يدخل النور قلبًا مشحوتا بالكلاب النابحة, 
والصور المنصوبة؟" 

لسه بقول للشباب في موضوع الحب: أنت يا بني حبيت كام واحدة في حياتك؟ قال لي: كتير متعدش. شوف القلب القذر بقى اللي كل ما 
يلاقي واحدة يحبهاء وكل ما يلاقي حاجة يحبهاء تلاقيه بيحب العربية دي» وبيحب الممثلة دي» وبيحب اللعيب ده» وبيحب البت دي» 
وبيحب الأكلة دي» وبيحب الشوربة دي» ويحب القعدة دي ويحب الناس دول» ويحب العيال دول ويحب المزيكة دي» ويحب الأغنية دي» 
والفيلم ده؛ والمسرحية ديء والتمثلية دي. إيه! هو الحب لعبة؟ يابني دا قلب. عشان كدا قلب مشحون بالكلاب والصور. اللهم طهّر 
تطهير القلب؛ هتشيل منه إيه ولا إيه؟ هتشيل الحبوبات» والعادات, هتشيل الهوى» وهتشيل الحقد, والضغينةء والبغضاءء هتشيل الشرك, 
والشك» والشقاق, والنفاق, وحب الذات (الأنانية)» هتشيل الكبر, والعُجبء والغرور» والحرص, والشره. هتشيل إيه وألا إيه؟ دي مصيبة 
كبيرة» دي مشكلة كبيرة, عشان تطهر قلبك وتقعد تمسكه كدا وتقَلّيه قلبك حتة, حتة. سبحان الله العظيم. 


١‏ صححه الألباني 

من كلام بعض السلف: "كم اجتهد في محو الرياء عن قلي وكأنه يَنبْتْ فيه على لون آخر". هي دي المصيبة الكبيرة إنك تمسك تنقيهء تقوم 
تشيل الرياء» وبعدين تخش عشان تشيل حتة تانية تشيل الغرور أو حب الدنياء أو الحرص عليهاء تلاقي الرياء طلع تاني. تتنقل ححتة تالتة 
عشان تشيل الغرور أو العُجب أو احتقار الآخرين أو الحسد أو الحقد ثفاجاً الاتنين القدام طلعوا. يظل الإنسان في عمل دائم في تطهير قلبه. 


القلب؛ لذلك قولنا: إن من أكبر معاصي القلوب؛ علمك بخبث قلبك مع علمك باطلاع الله على ذلك» وصبرك على ذلك. إنك تبقى 
عارف إن فيه هنا في قلبك حَبّث» فيه وساخة, فيه قذارة, فيه قرف» ربنا شايفها وأنت ساكت! ومطنش» ومعديها. صبرك على ذلك من 
أكبر معاصي القلوب. اللهم طهر قلوبنا. 

يا جماعة تطهير القلوب لن يكون إلا بالله "أولئك الذين لم يُرد الله أن يُطهّر قلوتحم" لابد أن ربنا -سبحانه وتعالى- يريد لك طهارة قلبك. 
إن ربنا يطهر لك قلبك. اللهم طهر لنا قلوبناء اللهم أعنا على تطهير قلوبناء اللهم ساعدنا في تطهير قلوبناء اللهم ارزقنا طهارة قلوبناء اللهم 
إنا نسألك أن تعلمنا تطهير قلوبناء اللهم أوزعنا تطهير قلوبناء اللهم اشغلنا بتطهير قلوبناء اللهم دُلَّنا على ما تُطهر به قلوبناء اللهم علمنا ما 
تطهّر به قلوبناء اللهم ازرع في قلوبنا الطهارة كما تحب وترضى. 

محتاجين أن ربنا يطهر لنا قلوبناء محتاجين أن احنا نفرغ وقت» وهم» وجَهد لتطهير القلب. 


الرابع: تطهير السر عما سوى الرب. ودا موضوع بقى مينفعش الكلام فيه إلا لما نخلص التلاتة الأولانيين اللي هي: تطهير الظاهر تطهير 
الجوارح» وتطهير القلب يقول الشيخ: "والرابعة تطهير السر عما سوى الله -تعالى- وهذا هو الغاية القصوى فمن قويت بصيرته سمت إلى 
هذا المطلوب, ومن عميت بصيرته لم يفهم من مراتب الطهارة إلا المرتبة الأولى". الموسوس؛ اللي قاعد يغسل في إيديه وشايف إن إيده لسه 
منضفتش» ويغسل في رجليه وشايف إن رجله لسه منضفتش» إنت لسه في الظاهر! أمال لما نوصل بقى لطهارة القلب» وطهارة السر هنعمل 
إيه؟ 

يقول: "ومن عميت بصيرته لم يفهم من مراتب الطهارة إلا المرتبة الأولى» فتراه يُضِيع أكثر زمانه الشريف في المبالغة في الاستنجاءء وغسل 
الثياب؛ ظنًا منه بحكم الوسوسة وقلة العلم أن الطهارة المطلوبة هي هذه فقط وجهّلا سير المتقدمين الذين كانوا يستغرقون الزمان في تطهير 
القلوب, ويتساهلون في أمر الظاهر". سبحان الله العظيم. 


يُذكر أن الإمام أحمد يقول: كنثُ أستر الإمام وهو يتوضا؛ لئلا يظن الناس أنه لا بحسن الوضوء, من القدر اليسير الذي كان الإمام 
يستخدمه. يعني الإمام أحمد كان بيستخدم كمية مية صغيرة جدًا فتلميذه بيقول أناكنت بستر الإمام لحسن الناس يقولوا أنه مبيعرفش 
يتوضا. واستخدام قلة الماء من السّنة؛ كان يتوضاً بالمد. ويغتسل بالصاع. الد اللي هو ده عارفين الد اللي احنا جبناه في الحديث هو الد 
ده» شوية المية دول يوضوه» متصلي عليه. وقدهم أربع مرات» الصاع أربع أمداد» يبقى ملو ده أربع مرات يستحمى بيه. متصلي عليه - 
صلی الله عليه وسلم-. 

عشان كدا لما واحد قال: ميكفونيش قالوله: قد كان يكفي من هو أكبر منك جسما وأشد منك ورعًا. متصلي عليه -صلى الله عليه 
وسلم-. 

أنا عايزك تحط حلة تحت الحنفية وأنت بتتوضا وشوف أنت اتوضيت بأد إيهكام مد يا عم؟ كام صاع في الوضوء؟ القضية مش في كثرة المية 
وإنما في التقوى» واستشعار المعنى وأنت بتغسل إيديك أن الذنوب بتخر من تحت ضوافرك, إلى آخره هيجي الكلام معانا. 

قال: "وجهّلا بسير المتقدمين الذين كانوا يستغرقون الزمن في تطهير القلوب ويتساهلون في أمر الظاهر كما روي عن عمر بن الخطاب -رضي 
الله عنه-: أنه توضأ من جرة نصرانيةء وكانوا لا يكادون يغسلون أيديهم من الزهم أو من الهم اللي هو الدهون يعني» وبُصّلون على الأرض» 
وبمشون حفاة, ويقتصرون الاستجمار على الأحجار, وقد انتهى الأمر إلى قوم يُسمون الرعونة؛ نظافة, فترى أكثر زمنهم بمضي في تزبين 
الظواهر وبواطنهم خراب محشوة بخبائث الكبر» والغجب, والجهلء والرياءء والنفاق» ولو رأوا مقتصرا في الاستجمار على الأحجار أو حافيًا 
عشي على الأرض أو من يصلي عليها من غير حائل أو متوضاً من آنية عجوز لأنكروا عليه أشدّ الإنكار ولقبُوه بالقذر» واستنكفوا من 
مواكلته, فانظر كيف جعلوا البذاذة التي هي من الإيمان قذارة» والرعونة نظافة» وسيروا المنكر معروفاء والمعروف منكرّاء لكن من قصد بمذه 
الطهارة؛ النظافة ولم يُسرف في الماء, ولم يعتقد أن استعمال الماء الكثير أصل الدين» فليس ذلك بمنكر بل هو فعل حسن. وليرجع في معرفة 
الأنجاس» والأحداث إلى كتب الفقه فإن المقصود من هذا الكتاب الآداب". 


يقول الشيخ -عليه رحمة الله-: وأما إزالة الفضلات فهي نوعان: 

النوع الأول: أوساخ تزال؛ كالذي يجتمع في الرأس من الوسخ والدرن فيُستحب تنظيفه بالغسل» والترجيل» والتدهين؛ لإزالة الشعَّث يعني 
اللحية متبقاش كدا شعنه وإِنما تدهن عشان تجتمع» وكذلك شعرٌ الرأس» وكذلك ما يجتمع في الأذن والأنف من الوسخ يُستحب إزالته. 
يستحب التسوك, والمضمضة؛ لإزالة ما على الأسنان, واللسان من القَلّح؛ اللي هو وسخ الأسنان صفارها يعني» وكذلك وسخ البراجم؛ 
البراجم اللي هي عُقَّل الصوابع محتاجة تغسل دائما؛ لتطهر, والدرن الذي يجتمع على جميع البدن برشح العرق» وغبار الطريق وذلك يُزيله 
العُسل. ولا بأس بدخول الحمّام فإنه أبلغ في الإزالة, الحمّام المقصود بيه اللي هو كان حمّام البُخار أو حمام اللي هو زي حمّام سباحة كان 
زمان بيعملوه ومليان مية سخنة ونار والناس بتدخله وفيه ناس متخصصين بقى في دعك الجسم وعمل المساج وغيره اللي بيقولوا دلوقتي 
عليه المساج ده» وتنظيف الجسم. يقول: وقد دخله جماعة من أصحاب رسول الله -صلى الله عليه وآله وسلم-» لكن على داخله صيانة 
عورته من النظر الغير إليها ولمسه إياها وينبغي للداخل إليه أن يتذكر بحرارته حرارة النار فإن فكرة المؤمن لا تزال تجول في كل شيء من أمور 
الدنيا فيذكر به أمور الآخرة؛ لأن الغالب على المؤمن أمر الآخرة, وكل إناء ينضح با فيه. آلا ترى لو دخل إلى دار معمورة برّازء اللي هو 
بيعمل الستاير بزازء ونجار أو البزاز بيطلق دائما على الخياط يعني أو اللي بيبيع البزء ونجار» وحائك رأيت البزاز ينظر إلى الفُرّش ويتأمل 
قيتمهاء والحائك ينظر إلى نسك الثياب» والنجار ينظر إلى سقف الدار؛ لأن السقف كان خشب زمان لكن النجار النهاردة ينظر للبيبان 
والشبابيك وغيره» والبنّاء ينظر إلى الحائط, فكذلك المؤمن إذا رأى ظُلمة ذكر القبر» وإذا مع صوتًا هائلًا تذكر نفخة الصور» وإن رأى نعيمًا 
تذّكر نعيم الجنةء وإن رأى عذابًا ذكر النار. هي دي؛ حالة المؤمن أن دايعا اللي حواليه تذكره بالآخرة تذكره بالآخرة, 


أحد السلف لا ليلة فرحه ليلة عُرسه ليلة دُخلته يعني دخَّلوه الحمّام ثم نقلوه إلى بيه وفيه الزينة» فبات طول الليل يُصلي ويبكي فقالوله كدا 
تسيب الزوجة في ليلة الدّخلة وتبكي قال: دخلتون بيت ذكرن بالنار» ثم بيت ذكرن بالجنة فكيف أغفل عنهما. كان عبد الله بن عمر لما يمر 
بالسوق وفيه الشوّائين اللي بيبيعوا الرُؤوس مشوية بالنار لا ينام ليلته من رؤية الرؤوس المشويةء فكذلك الإنسان المرتبط بالآخرة إذا مع 
خبطة كبيرة؛ آه تذكر نفخة الصورء رأي ظلمة تذّكر القبرء إذا رأى حاجة جميلة تذّكر الجنةء دايا الأمر كداء تعلق القلب بالآخرة. 

نسأل الله -عرّ وجل- أن يرزقنا تعلق القلب بالآخرة, ويُكره دخول الحمّام قريبا من الغروب وبين العشاءين؛ فإنه وقت انتشار الشياطين» 

والنوع الثاني من إزالة الفضلات: أجزاء تُحذف مغل: قص الشارب» ونتف الإبط» وحلق العانة» وقص الأظافر, ويُكره نتف الشْيْب» ويُستحب 
خضابه. وباقي مراتب الطهارة بأ في ربع المهلكات والمنجيات إن شاء الله -تعالى - ثم دخل فصل في فضائل الصلاة نؤجله إلى اللقاء القادم. 
أنا أحبكم في الله, أيها الأخوة لا ينبغي أن يستمر عملنا كلامًا فقط هذا العمل عمل, فكلما معت شيئًا عملت به. أريدكم أيها الإخوة في 
هذا الأسبوع أن يكون شغلكم الشاغل تحقبق مراتب الطهارة: طهارة الظاهر» وطهارة الجوارح» وطهارة القلب تحقيقها أن تكون في هذا 
الأسبوع أجمل ما تكون ظاهرّاء وخُلْقَاء أخلاقًا عليك بالجميل من الأخلاق والتعبد باسم الله الجميل. عليكَ بتعبيد الحواس. عليك بالتفرغ 
لتطهير القلب. فرغ وقتا لتطهير القلب. أحبكم في الله. والسلام عليكم ورحمة الله وبركاته 

نصل في نضائل الصلاة ١‏ 


بسم الله الرحمن الرحيم 

إن الحمد لله أحمده تعالى وأستعينه وأستغفره وأعوذ بالله -تعالى- من شرور أنفسنا ومن سيئات أعمالنا. من يهده الله فلا مضل له ومن يضلل 
فلا هادي له. وأشهد أن لا إله إلا الله وحده لا شريك له وأشهد أن محمد عبده ورسوله. 

اللهم صل على محمد وعلى آل محمد كما صليت على إبراهيم وعلى آل إبراهيم إنك حميد مجيد. اللهم بارك على محمد وعلى آل محمد كما 
باركت على إبراهيم وعلى آل إبراهيم إنك حميد مجيد. 

( أيه لين آمثو لقو له حق ايه ولا قوفن إلا وشم ُنيموت) 

(ي ايها الاس افوا ربكم الذي حلفم من نَفْسٍ وَاجِدَة وَخَلّقَ مِنْهَا رَوْجَهَا وَبَثَّ مِنْهُمَا رجالا كثيراً وَنسَاء وَاتَهُواْ الله الذي تَسَاءلُونَ به 
وَالأَرْحَامَ إِنَّ الله گان عَلَيَكُمْ رَقِيباً) 

(يا أَيّهَا الَّذِينَ آمَنُوا انَقُوا الله وَقُولُوا فقولا سَديدا) الأحزاب: ۰ ۷ (يُصْلِحْ لَكُمْ أَعَمَالَكُمْ وَيَغْفِرْ لَكُمْ ذْنُوبكُمْ وَمَن يُطِعْ الله وَرَسُولَُ فَمَدْ فار 
فَوْزاً عظيماً) الأحزاب: ٠/١‏ 

أما بعد 

فإن أصدق الحديث كلام الله تعالى وإن خير اهدي هدي محمد -صلى الله عليه وسلم- وإن شر الأمور محدثاتما كل محدثة بدعة وكل بدعة 
ضلالة وكل ضلالة في النار» ثم أما بعد 

فاخو في الله 

والله إن أحبكم في الله وأسأل الله -جل جلاله- أن يجمعنا بمذا الحب في ظل عرشه يوم لا ظل إلا ظله 

اللهم اجعل عملنا كله صالحا واجعله لوجهك خالصا ولا تجعل فيه لأحد غيرك شيئا. 

أحبتي في الله هذا هو الدرس الثامن في فرع التزكية من كتاب مختصر منهاج القاصدين. أسأل الله أن ينفعنا به وأن يرزقنا وإياكم العمل. ووقفنا 
فيه على باب فصل في فضائل الصلاة 

يقول الشيخ عليه رحمة الله وبركاته: "وأما الصلاة فإنما عماد الدين وغرة الطاعات وقد ورد في فضائل الصلاة أخبارٌ كثيرة مشهورة ومن أحسن 
آدابما الخشوع» وقد روي عن عثمان -رضي الله عنه- عن النبي ای الله عليه وآله وسلم- قال: "ما من امْرِئ مُسْلِم تْضْرْهُ صلاة مَكُتُوبَةٌ 
فَيُحْسِنْ وَصْوءَهَا وَخْشُوعَهَا وَرْكُوعَهَا إلا گائٽ كَقَارَةَلِمَا قَْلَهَا من الوب ما 1 يُوْتِ كبيرةً, وَذَلِكَ الدَهْرَكُلّهُ"" 


سبحان الملك الحديث متفق عليه أن النبي -صلى الله عليه وآله وسلم- قال "ما من امْرِئ ملم تْضْرْهُ صلاة مَكُتُوبَةٌ فَيُحْسِنُ وُضُوءَهًا 
"اللهم ارزقنا حسن الوضوء 'وَخْشُوعَهَا وَرَكُوعَهَا إلا كانت كَقَّارَةٌ لما فَبْلَهَا مِنْ الوب ا ل يُوْتِ كَبيرةَ وَذَلِكَ الدَهْرَ كلّه". 

سبحان الله العظيم الأحاديث كثيرة جدا منها حديث مشهور ختزقوذ تقون فإذا صَلَيْثُم الصّبحَ غسَلَتْهاء مم حترقون تحترا قونَ فإذا صِلَيْئُم 
الظّهِرَ غسَلَتْهاء ثم تحترقون تحترقونَ فإذا صَلَيْكُمُ العصر غسَلَتْها .. 


۲ صححه الألباني 
٣‏ أخرجه الطبراني في العجم الأوسط 

الشاهد حديث أيضا 'أََيْتُمْ لو أن كرا بباب أَحَدِكُمْ يَغتسل منه كل يوم مَس مَرَاتِء هل يَبْقَى من رنه شيء؟ قالوا: لا يَبْقَى من درنه 
شيءَ قالَ: ذلك مَمَلُ الصَّلَوَاتِ امس بَنْحُو اله جِنَّ الَطَايَا."؟ اللهم امح خطايانا. 

ما أحوجنا أن تغسل خطايانا أولا بأول» ما احوجنا أن نستمر في عالم النظافة والطهارة» أن نطهر من ذنوبنا أولا بأول» فالحمد لله أن جعل الله 
-عز وجل- الصلاة ممحاة للذنوب ما اجتنبت الكبائر. ليه ما اجتنبت الكبائر؟ لأن الكبائر أيها الإخوة ينبغي أن يفهم هذا الإخوة جميعا؛ 
إن الكبائر تحتاج إلى توبة خاصة الذي زنا أو الذي سرق أو الذي شرب خر أو الذي ارتكب كبيرة من الكبائر المشهورة فإنه لابد من توبة 
خاصة من هذه الكبيرة» تبت إلى الله من هذه» بالشروط المعروفة الستة؛ الإقلاع عن الذنب والندم على ما فات والعزم على عدم العودة ورد 
المظالم والعلم والعمل بعمل الحسنات الماحية. 

الشاهد 

أن هذه الشروط لابد في الكبائر أما الصغائر اللمم فإنما تغفر بحمذه الصلوات. 

وله حديث أيضا عثمان بن عفان -رضي الله عنه- عن النبي -صلى الله عليه وآله وسلم- أنه قال: "من تَوَصَاً و وُضُوئِي هذا ثمّ قامَ 
فَرَكعَ رَكْعمَْنِ لا يُحَدّتُ فيهما نَفْسَهُ غَفِرَ له ما تَقَدَّمَ من ذَنْبِه."”* وهذا أعم. 

وكان ابن الزبير -رضي الله عنهما- إذا قام في الصلاة كأنه عود من الخشوع» وكان يسجد فتنزل العصافير على ظهره لا تحسبه إلا جذع 
حائط وصلى يوما في الحجر فجاء حجر قذافة فذهب ببعض ثوبه فما انفتل. عبد الله بن الزبير -رضي الله عنه- كان يضرب به المثل في 
الخشوع وحضور القلب في الصلاة فكان يقف في الصلاة كأنه عود, يعني كأنه عصاية لا ينبس لا يتحرك ليس فيه أددى حركة, كأنه عصاية 
وهو ساجد العصافير تنزل تقف عليه كأنه جذع نخلة أو كأنه قطعة من الحائط سبحان الله العظيم, كان ابن الزبير بيصلي وكان دخل في حرب 
مع الحجاج» فالحجاج رمى الكعبة بالمنجانيق؛ بالحجارة وهو واقف بيصلي في الكعبة ويجي حجر من المنجانيق حجر كأنه قنبلة قذيفة يشيل 
الثوب من عليه يعني يطير ثوبه من عليه؛ يعني خبط في جلابيته مثلا كده كأنه وهو راكع ولا قائم فخد الجلابية» ومخرجش من الصلاة سبحان 
الله العظيم. 

الثبات ده نجيبه منين؟ يا شباب أحيانا أقف في الصلاة كده وأجاهد نفسي إن أنا ما اتحركش غائي وأفاجاً اللي على بميني واللي على شالي 
لا تمر دقيقة دقيقتين واللي بيعبث في أنفه واللي بيعبث في يته واللي بيمسح عرقه واللي بيمسح عينه واللي بيهرش في ودنه واللي بينش 
دبانة. اثبت أثبت في الصلاة لأن خشوع الجوارح وسيلة لخشوع القلب» وثبوت الجوارح التركيز التركيز الإنسان لما يكون عاوز يركز يغبت 
خالصء ثباته النام ده يساعد القلب على الحضور. نسأل الله -عز وجل- أن يصلح قلوبنا. 


وقال ميمون بن مهران: ما رأيت مسلم بن يسار ملتفتا في صلاة قطء ولقد انهدمت ناحية من المسجد, ففزع أهل السوق هدقا وإنه لفي 
المسجد يصلي فما التفت. سبحان الله العظيم 

هي دي يا جماعة اللي بنتعلمه من المشايخ» يعني شوف كل تلميذ يطلع من شيخه بحاجة؛ فميمون بن مهران أخذ من شيخه مسلم بن يسار 
إنه كان يقف في الصلاة كأنه عود» واقف في الصلاة كأنه حيطة. يقول: حيطة من المسجد وقعت وقوع حائط عمل ضجة كبيرة لدرجة أن 
أهل السوق جم يجروا يشوفوا في إيهء وهو واقف يصلي في المسجد اللي اتهدمت فيه الحائط مالتفتش مخرجش من الصلاة متحركش متأثرش. 


4 أخرجه البخاري ومسلم 


6«صصتيح مسا 

يا جماعة عاوزين نعلمه لأولادنا دهز مشكلة كبيرة إنك ساعة ما تسمع صوت على السلم تلاقي الولد جري جري يفتح الباب يشوف فيه 
إيه. عايزين نحجم الفضول لأن دي مشكلة التربية منذ الصغر. سبحان الله العظيم 

الولد قاعد يقرأ في المصحف ومع حد اتكلم؛ خليك في اللي إنت فيه؛ عايزين نتعلم التركز ده هذا التركيز يُتعلم من الصغرء الإنسان يربى 
عليه إنه لما يكون بيقرأ في كتاب مينشغلش في حاجة تانية. كثير من الناس واقف في الصلاة وعينه ضاربه مين اللي دخل ومين اللي خرج 
ومين اللي إتحرك. 

قال له: نرد السلام في الصلاة؟ قال له: إن في الصلاة لشغلا. إن في الصلاة لإيه؟ لشغلا. الصلاة نفسها مشغلة تشغلك عن كل حاجة. 
قال: وإنه في المسجد يصلي فما التفت, وكان أهل بيته إذا دخل المنزل سكتوا فإذا قام إلى الصلاة تكلموا وضحكوا. 

كان إذا دخل المسجد له هيبة» النهاردة يعيبوا عليها دية ويسخروا منها يقولوا سي السيد لما يدخل البيت كله يسكت. آه إيه المانع إن لما 
يدخل البيت كله يسكت يحترم الأب يُحترم الرجل رب البيت إن كله يسكت وكله يتأدب وكله يحترم نفسه وكله يلتزم. مادام دخل الأب 
البيت وقار الأب وهيبة الأب وجوده في البيت. ليه لأ؟ إيه المانع؟ يعني هو عشان يبقى الأب طيب وحنين لازم الأولاد يتنططوا عليه؟ مش 
شرط. يتنططوا عليه وقت اللعب والتنطيط؛ ولكن وقت الاحترام يجلس كأنه عود الولد كأن على رؤوسهم الطير وقت التوقير والاحترام. 
الشاهد إن إذا دخل البيت كله يسكت, فإذا قام إلى الصلاة هو مش دريان باللي بيحصل حوله؛ ضحكوا وتكلموا. 

وكان علي بن الحسين -رضي الله عنهما- إذا توضأ اصفر لونه. فقيل له: ما هذا الذي يعتادك عند الوضوء؟ قال: أتدرون بين يدي من أريد 
أن أقوم؟ 

دي اللي أنا بأقول عليها يا جماعة الاستحضار الذهني للعمل أو التصور الذهني للعمل قبل الشروع فيه. 

هي دي القضية إن أحيانا بنبدأ أعمالنا كده عفو الخاطر. يعني الله أكبر ويروح داخل في الصلاة. لأ دا إحنا محتاجين إن إحنا قبل ما ندخل 
في الصلاة نتصور هانعمل إيه. دي كلمة علي بن الحسين زين العابدين -رضي الله عنهم عنه وعن أبيه وعن جده- علي بن الحسين بن علي 
بن أبي طالب» فبيقولهم أتدرون بين يدي من أريد أن أقوم؟ أنتوا عارفين هاقف بين إيدين مين؟ الله العظيم. فله حق يصفر. يقول الشيخ عليه 
رحمة الله: واعلم أن للصلاة أركانا وواجبات وسنناء روحها النية والإخلاص والخشوع وحضور القلب. 

يبقى احفظ معانا بقى إن روح الصلاة الأربع حاجات دي النية والإخلاص والخشوع وحضور القلب دي روح الصلاة تبقى الصلاة كده 
صلاة. 

إذا هذه الأربعة تخلفت» يبقى ماتت الصلاة. حصل إن الصلاة ميتة ملهاش روح مش هتنفع مترفعش متقبلش. 


النية 
اللهم ارزقنا الإخلاص 
مبيصليش ليه واللي بيصلي بيصلي ليه؟ إنت بتصلي ليه لابد قبل ما أدخل في الصلاة من استحضار النية. 

النية يا جماعة شرط من شرط صحة الصلاة. شرط من شروط صحة الأعمال كلهاء النية. محتاج إن أنا أنوي قبل الصلاة والعلماء اتكلموا 
بقى في موضوع الصلاة هل النية قبل الصلاة ولا النية أثناء الصلاةء لابد إن تكون النية متقدمة على العمل. اللي قاله الفقهاء إما إا تكون 
متقدمة على العمل أو أثناء تكبيرة الإحرام (مّا جَعَلَ الله لِرَجْلٍ مّن قَلْبَينِ في جَوْفِه ...) 

إزاي أثناء التكبيرة أستحضر النية؟ يبقى لازم تكون قبل تكبيرة الإحرام» إنني ها أنوي النية مش مجرد إنني أقول نويت أصلى العشاء أربع 
ركعات» محصلش. الرسول -صلى الله عليه وسلم- معلمش الصحابة كده» قال هم كل واحد يقول نويت أصلي العشاء أربع ركعات! وأنا 
بأقول إن الكلام دا قلته قبل كده كتير معلش ساون إن فيه في الإخوة غلو في الطرفين؛ فتجد مثلا بعض الناس من العوام وغيرهم من البدع 
المحدثة إن تلاقيه بيقول: نويت أصلي العشا أربع ركعات مستقبلا القبلة مؤْتما بمذا الإمام حاضر الوقت» ست كلمات بيعلموهم الناس كده 
نوبت أصلي العشا تسميتها أربع ركعات مستقبل القبلة مؤتم بهذا الإمام حاضر الوقت ست كلمات بيعلموهم للناس. بنقول إن الكلام ده 
بدعة. بدعة ليه؟ لأن النبي معلمهوش الصحابة ما قال لهم قولواء هو علمهم الصلاة علمهم كل حاجة, وما علمهمش يقولوا الست كلمات 
دول؛ يبقى بدعة. 

النية محلها القلب باتفاق العلماء جميعا ولا يجوز التلفظ بالنيةء التلفظ بالنية بدعةء لكن من كتر ضغطنا على كلمة التلفظ بالنية بدعة, التلفظ 
بالنية بدعة, الكلام ده بدعة, فتفاجاً إن فيه ناس في الطرف الثاني يدخل الصلاة بغير نية بعد ما يقف ويصلي هو أنا باصلي إيه؟ هو أنا 
كبرت تكبيرة الإحرام ولا لأ؟ دخل من غير نية. 

يا جماعة لازم من استحضار النية» النية واضحة إن أنا باصلي العشا بتاع النهاردة. لازم من استحضار المعنى ده» لازم أقف كده وأستحضر 
نيقي وتبقى نيتي حاضرة وصالحة» مش هانطق بلساني. قالوا كده: النية انبعاث القلب إلى جهة المطلوب التماسا له. يبقى لازم ينبعث القلب؛ 
القلب يتحرك ينبعث. عارف لما يقولوا انبعث البعير يعني كان قاعد بارك في الأرض وقام واقف دا انبعاث البعير» فهي دي انبعاث النية لازم 
النية تفزء تقوم تظهر إنني نوبت أصلي العشا في الوقت ده. 

أول حاجة النية 


اتنين الإخلاص لله 

إن تبقى نيتك إنك بتصلي لله مش عشان الناس ولا عشان نفسك,. كثيرا ما نؤكد حديث أن رجلا قال يا رسول الله أرأيت الرجل يغزو في 
سبيل الله يريد الأجر والذكر فما له قال لا شيء له يريد الأجر والذكر فما له قال لا شيء له إن الله لا يقبل من العمل إلا ما كان خالصا 
وابتغي به وجهه 

بنقول فيه ناس بتصلي علشان ترتاح» فيه ناس بتصلي علشان الرزق» فيه ناس بتصلي علشان الصحة:, فيه ناس بتصلي علشان خايف من 
حاجة؛ فيه ناس بتصلي علشان .. لاء إنت بتصلي ليه؟ باصلي الفرض بأدي حق ربنا علي» باصلي لربنا لأنه أمرن بكده دا الإخلاص. 


تلاته الخشوع وحضور القلب 

يبقى أول حاجة النية اتنين الإخلاص تلاته الخشوع 

هتكلم بقى علن أسباب تحصيل الخشوع كلام كتير جي إن شاء الله وحضور القلب 

يقول الشيخ: وروحها النية والإخلاص والخشوع وحضور القلب. فإن الصلاة تشتمل على أذكار ومناجاة وأفعال. أذكار ومناجاة وأفعال. 
أذكار؛ اللي بنقول سبحان ربي العظيم» سبحان ربي الأعلى» سمع الله لمن حمده, الله أكبرء دي أذكار. ومناجاة؛ الدعاء اللي في السجود» وفي 
تلاوة القرآن. وأفعال؛ الركوع والسجود والقيام والقعود مع عدم حضور القلب -شوف بقى أهمية حضور القلب إيه- مع عدم حضور القلب 
لا يحصل المقصود بالأذكار والمناجاة, لأن النطق إذا لم يعرب عما في الضمير كان بمنزلة الحذيان. صح يعني لو الواحد بيقول حاجة مش 
قاصدهاء يبقى بیخرف» صح كده؟ يعني لو واحد بيقول كلام ومش قاصد الكلام ده» يبقى الكلام ده ملوش اعتبار» ملوش اعتبار نمائي. 

فلذلك أيها الإخوة الواجب علينا إن حضور القلب في الكلام اللي احنا بنقولهء يعني اللي بيقول: سبحان ريي العظيم وهو مش حاضر 
القلب» قاصد كلمة سبحان ربي العظيم» يبقى ملهاش لازمة يبقى معملش حاجة. يقول: مع الله لمن حمده, وهو مش فاهم يعني إيه مع؛ ربنا 
مع اللي بيقول الحمد لله يبقى لو مش قصده كده يبقى معملش حاجة, يبقى ما قالش حاجة. مع الله لمن حمده يبقى إذا لم يحضر القلب 
في الكلام يبقى الكلام ده هذيان ملوش لازمة. 

الشيخ بيقول إيه؟ "وكذلك لا يحصل المقصود من الأفعال لأنه إذا كان المقصود من القيام الخدمة؛ ومن الركوع التعظيم» ومن السجود الذل, 
ولم يكن القلب حاضرا لم يحصل المقصود". 

يعني إذا كان المقصود من القيام -الوقوف كده- القيام في خدمة الله. والمقصود من الركوع -والركوع كده- تعظيم الله والمقصود من السجود 
-وضع الرأس في الأرض والأنف في التراب- المقصود منها الذل» لو إنت مش مستحضر وإنت واقف نية الخدمة» وإنت راكع نية التعظيم؛ 
وإنت ساجد نية الذل, يبقى الحركات دي ملهاش لازمة يبقى شكليات. 

امع كلام الشيخ تان كده يقول: "وكذلك لا يحصل المقصود من الأفعال لأنه إذا كان المقصود من القيام الخدمة ومن الركوع والسجود الذل 
والتعظيم؛ ولم يكن القلب حاضرا لم يحصل المقصود". فإن الفعل متى خرج عن مقصوده بقي صورة لا اعتبار بما. قال الله تعالى (لّن يَمَالَ الله 


خُومُهَا ولا دِمَاؤُهَا وَّكن اله التَقَوَى منگمْ و لما تدبحوا الحدي في الحج؛ لا اللحمة بتروح لربناء ولا الدم بيروح لربنا. صح؟ ربنا 
بيستفيد إبه من الحاجات دي؟ (لن يال الله خُومُهَا وَل دِمَاؤْهَا) أمال أمركم بالدبح ليه؟ الرسول يدبح مائة ناقة ليه؟ التقوى؛ 


السماع والالتزام والطاعة. عشان كده سيدنا النبي ما تصلي عليه -صلى الله عليه وسلم- ذبح مائة ناقة. قصة مش عارف أظن قلتها قبل 
كده إن وإحنا في الحج في آخر يوم عرفة, قعدت أقول يا ناس المبيت في مزدلفة واجب» المبيت في مزدلفة واجب» قام لي واحد قال يا عم 
الشيخ يعني لو ما بتناش فيها إيه؟ دم؟! ندبح. لا هي مش لعبة, احنا مش هنشتري ربنا. إيه ندبح دي؟ تدبح إيه يا غلبان؟ دا إنت بتدبح 
خروف! الرسول دبح مائة ناقة يعني ب ۷٠٠١‏ خروف, وكان الواجب عليه إيه؟ خروف واحد, ودبح .,7٠١‏ 

يبقى المقصود مش مسألة الدبح (لَن ينال الله خُومُهَا ولا دِمَاؤْهَا وَلكِن يَنَالَهُ التَفْوَى ...) يبقى المقصود مش إنك إنت توطي في 
ركوع وسجود أو تقف وخلاص على كده» دا المقصود المعنى, المقصود المعنى؛ تبقى فاهم إنت بتعمل إيه ومستحضر القلب فيه. 

المقصود أن الواصل إلى الله -سبحانه وتعالى - هو الوصف الذي استولى على القلب حتى حمل على امتثال الأوامر الله. 

ياربت نحفظ الجملة دي اكتبها كده: أن الواصل إلى الله -سبحانه وتعالى - هو الوصف الذي استولى على القلب حتى حمل على امتثال الأمر. 
امتغال الأمر ذا نتيجة إيه؟ امتثال أمر ربنا في الركوع» في القيام» في السجود., في النطق؛ إيه اللي ملك على امتغال الأمر؟ الذل؟ يبقى هو 
دا اللي واصل لربنا. الحب؟ دا اللي واصل لربنا. الخوف؟ هو دا اللي واصل لربنا. التعظيم؟ هو دا اللي واصل لربنا. القيام في الخدمة؟ هو 
دا اللي واصل لربنا. المعنى الوصف الحاصل في القلب هو دا اللي بيوصل لربنا -سبحانه وتعالى-. 


فلابد من حضور القلب في الصلاة» ولكن سامح الشارع في غفلة تطرأء لأن حضور القلب في البداية نسحب حكمه على الباقي. يعني لو 
أثناء الصلاة غفلة طرأت في وسط الصلاة, إحنا بشر وارد ولكن المفروض الإنسان يتوب منها فلا تستمرء يتخلص منها بسرعة. طيب إزاي 
يحضر القلب؟ يقول الشيخ عليه رحمة الله: امعان التي تتم با حياة الصلاة كثيرة؛ المعنى الأول حضور القلب كما ذكرناه» ومعناه أن يفرغ 
القلب من غير ما هو ملابس له. يعني ودا يا جماعة اللي إحنا بنطالب بيه الناس ومحدش فايق له ولا فاهمه. إن خلي دماغك في اللي انت 
فيه يعني يبقى تلاقيه واقف يصلي ودماغه في مائة حاجة, خليك في الصلاة. سبحان الله العظيم. 

اتعلمت زمان أيام التدريس كان ناظر المدرسة اللي أنا فيهاء كان معانا في المدرسة طبعا البدلة والكرافتة ومسرح شعره والنظارة وملمع نفسه, 
فرحت مرة شفته في البلد اللي هو فيها؛ لابس جلابية بلدي وصديري وطاقية ومفيش نظارة والجلابية الكم الطويل والسبحة والعصاية نموذج 
تان مختلف تمامًا. فبكلمه في موضوع المدرسة. فقال لي لا لا لا لا. أنا ساعة رجلي ما تخطي بره المدرسة؛ خلاصء إنسى الأستاذ عبد الجيد؛ 
اللي هو الناظرء أنا هنا الحاج عبد الجيد. سبحان الله العظيم. 

إزاي الإنسان يقدر يعمل كده؟ مش سهلة, معلش مش سهلة. وأنا ما بطالبكش كده في حياتك» إنت حر عيش حياتك زي ما إنت عايزء 
لكن بطالبك كده في الصلاة بقى» إنك ساعة ما تدخل المسجد؛ رجلك تدخل جوة المسجد خلاص. الباشهندس فلان؛ خلصت» الدكتور 
فلان؛ خلصت, الأستاذ فلان؛ خلصت» الشيخ فلان؛ خلصت» هنا العبد, العبد. ساعة ما رجلك تدخل جوة المسجد تبقى مين بقى؟ هنا 
العبد. الدكان والحل والموظفين والجيران والزوجة والأولاد والفلوس والشيكات والمرض والتعب والألم والحموم كل ده فين؟ مع الجزمة بره 
المسجد. جوه المسجد هناء ما يدخلش معاك. أقف في الصلاة بقى» يبقى كل ذهني منحصر في الصلاة. في قراءة وأنا واقف» يبقى ذهني كله 
منحصر في القراءة. في الركوع ذهني كله منحصر في التسبيح والتعظيم. في السجود ذهني كله منحصر. سبحان الله العظيم» اتعلمتها من 
شيخي زمان قوي دي» وهو بيرفع من الركوع. مع الله لمن حمده. فهمتها. فهمت يعني ايه مع الله لمن حمده, وإلا مع الله لمن مده الله 
أكبرء الله أكبر. “مع الله لمن حمده. مش هي» عايز مع الله لمن حمده, عشان لما تقول ربنا ولك الحمد؛ تبقى بمعناها. هي دي إن يبقى عندك 
شخصية في الصلاة حضور القلب تاماً. حضور القلب أن يفرغ القلب من غير ما هو ملابسن له. 


بحبكم في الله. أنا هسيبكم أسبوع بعد الحلقة دي لحد ما نلتقي في الحلقة اللي جاية. عايز الأسبوع ده تحصيل المعنى ده. حضور القلب في 
الصلاة. 

نسأل الله أن يعلمنا ما ينفعنا. وصلى الله وسلم وبارك على النبي محمدٍ وآله والحمد لله رب العالمين. أحبكم في الله. 

والسلام عليكم ورحمة الله. 

